《读陶诗 其一》
宋代·赵崇嶓

端居洗尘虑，细读渊明诗。畴昔慕此翁，寤寐忘调饥。

此翁非诗人，而有天然姿。纷纷世事中，采采黄菊枝。

此语人共赏，此意畴复知。知即翁之徒，高风接皇羲。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。